Ντου (νομός)

Ο **Ντου** (γαλλικά: *Doubs*) είναι γαλλικός νομός στην περιοχή Βουργουνδία-Φρανς-Κοντέ. Βρίσκεται στην κεντρο-ανατολική Γαλλία και το όνομά του προέρχεται από τον ποταμό Ντου που τον διασχίζει. Αποτελεί τμήμα της ιστορικής και πολιτιστικής περιοχής της Φρανς-Κοντέ. Πρωτεύουσα είναι η Μπεζανσόν. Έχει επίσης δύο υπο-νομαρχίες, τις πόλεις Μονμπελιάρ και Πονταρλιέ.

Ο πληθυσμός του ανέρχεται σε 538.549 κατοίκους, σύμφωνα με την απογραφή του 2016. Έχει έκταση 5.232,6  τετραγωνικά χιλιόμετρα και διοικητικά αποτελείται από 3 διαμερίσματα. Η INSEE και το ταχυδρομείο του αποδίδουν τον κωδικό 25.

Οι κάτοικοι του νομού ονομάζονται *Ντουιάν* ή *Ντουίστ*.

## Γεωγραφία
[αριστερά|μικρογραφία|Ο ποταμός [Ντου (ποταμός)|Ντου]]
[εναλλ.=|μικρογραφία|300x300εσ|Θέση του νομού στην περιοχή [Βουργουνδία-Φρανς-Κοντέ]]
Ο νομός αποτελεί τμήμα της διοικητικής περιοχής Βουργουνδία-Φρανς-Κοντέ, της οποίας καταλαμβάνει την ανατολική περιοχή: συνορεύει στα νότια και δυτικά από το νομό Ζυρά, βόρεια με τους νομούς Ωτ-Σον και Έδαφος του Μπελφόρ και ανατολικά από τα ελβετικά καντόνια Βω, Νεσατέλ και Ζυρά. Έχει έκταση 5.234 τετραγωνικά χιλιόμετρα, περίπου το ένα τρίτο της συνολικής έκτασης της διοικητικής περιοχής.

Πρωτεύουσα του νομού είναι η Μπεζανσόν, που απέχει 326 χιλιόμετρα κατ'ευθεία γραμμή από το Παρίσι.

Περιλαμβάνει τέσσερις παράλληλες οροσειρές του Ζυρά (Ιούρας), μέσου υψόμετρου όλες που έχουν τα χαρακτηριστικά του ορεινού εδάφους : βουνά, δάση, κοιλάδες, χαράδρες, φαράγγια, βραχώδεις κορυφές. Το υψηλότερο σημείο είναι το Μον ντ'Ορ, το οποίο ανέρχεται στα 1.463 μέτρα πάνω από την επιφάνεια της θάλασσας. Το άλλο υψηλό σημείο είναι το Moρόν στα 1.419 μέτρα.

Ο νομός διακρίνεται σε τρεις περιοχές.

* Στα δυτικά, η κοιλάδα του ποταμού Ντου, με πολυσχιδές ανάγλυφο που σχηματίστηκε από τα υδάτινα ρεύματα.
* Στο κέντρο είναι κυρίως η περιοχή υψηλών ασβεστολιθικών οροπεδίων.
* Στα ανατολικά, η περιοχή είναι ορεινή. Αποτελείται από ψηλά οροπέδια, ωστόσο οι κορυφές του παραμένουν μέτριες.

Ο νομός διαρρέεται επί 1.645 χιλιόμετρα από υδάτινα ρεύματα. Οι κυριότεροι ποταμοί είναι ο Ντου, που σχηματίζει μια μεγάλη καμπή γύρω από την πρωτεύουσα Μπεζανσόν, και οι παραπόταμοι  Ονιόν, που διαγράφει τα βόρεια σύνορα, Λου, Αλλαίν, Ντεσούμπρ και Λιζόν. Στην περιοχή υπάρχουν πολλές λίμνες που καλύπτουν επιφάνεια 718 εκταρίων.

Το κλίμα είναι ψυχρό και βροχερό, με γενικά δριμείς χειμώνες, ενώ τα ορεινά καλύπτονται από χιόνια 6-8 μήνες το χρόνο.

## Ιστορία
Πριν τη ρωμαϊκή κατάκτηση το 52 π. Χ., στην περιοχή κατοικούσαν οι Σηκουανοί, γαλατική φυλή της ανατολικής Γαλατίας. Η επικράτεια του νομού Ντου παρέμεινε υπό ρωμαϊκή κυριαρχία μέχρι τον 5ο αιώνα, με πρωτεύουσα το Βεσόντιο, σημερινή Μπεζανσόν. Ο χριστιανισμός εισήχθη στην περιοχή από δύο αδέλφια, τους Σαιν-Φερεόλ και Σαιν-Φερζέ, ιδρυτές της Εκκλησίας της Μπεζανσόν, που μαρτύρησαν το 212.

Η περιοχή προσαρτήθηκε στο βασίλειο της Αρλ, κτήση της Αγίας Ρωμαϊκής Αυτοκρατορίας. Τον 10ο αιώνα  ιδρύθηκε η κομητεία της Βουργουνδίας, ο σημερινός νομός αποτελούσε τμήμα της, που την διεκδικούσαν τόσο ο βασιλιάς της Γαλλίας όσο και ο αυτοκράτορας της Αγίας Ρωμαϊκής Αυτοκρατορίας. Στη συνέχεια, η κομητεία συνδέθηκε με τη Γαλλία τον 14ο αιώνα. Έτσι μοιράζεται την ιστορία της με το δουκάτο της Βουργουνδίας, διατηρώντας ωστόσο μια ορισμένη αυτονομία.

Αργότερα, ο γάμος της Μαρίας της Βουργουνδίας, με τον Μαξιμιλιανό Α'  των Αψβούργων, έφερε το 1477 την περιοχή στον οίκο των Αψβούργων, παρά τη στρατιωτική επέμβαση του βασιλιά Λουδοβίκου ΙΑ'. Η Μεταρρύθμιση εισήγαγε τον Προτεσταντισμό τον 16ο αιώνα, παρά την πολύ ισχυρή αντίσταση του καθολικισμού.

Κατά τη διάρκεια των Θρησκευτικών πολέμων, η περιοχή υπέστη μεγάλες καταστροφές, και ακόμη μεγαλύτερες  κατά τη διάρκεια του Τριακονταετούς πολέμου. Το 1678, η κομητεία συνδέθηκε οριστικά με το Βασίλειο της Γαλλίας μετά την υπογραφή της συνθήκης του Ναϊμέχεν (1678-79). Γνώρισε τότε  οικονομική ευημερία λόγω της σχετικής αυτονομίας της.

**Σύγχρονη εποχή**

Ο νομός  είναι ένας από τους 83 νομούς (σήμερα 101) που δημιουργήθηκαν το 1790, κατά τη διάρκεια της Γαλλικής επανάστασης, στις 4 Μαρτίου 1790, σύμφωνα με το νόμο της 22ας Δεκεμβρίου 1789, και δημιουργήθηκε από ένα τμήμα της επαρχίας Φρανς-Κοντέ. Στο νομό προσαρτήθηκαν αργότερα η Δημοκρατία της Mαντέρ το 1793 και το Πριγκιπάτο του Μονμπελιάρ το 1816.

Μετά τη νίκη των Συμμάχων στη μάχη του Βατερλώ (18 Ιουνίου 1815), ο νομός κατελήφθη από τα αυστριακά και ελβετικά στρατεύματα τον Ιούνιο 1815 έως τον Νοέμβριο του 1818.

Κατά τη διάρκεια του Β' Παγκοσμίου Πολέμου, η περιοχή διαδραμάτισε σημαντικό ρόλο στη Γαλλική Αντίσταση.

Την 1η Ιανουαρίου 2016 η περιοχή Φρανς-Κοντέ, στην οποία ανήκε ο νομός, συνενώθηκε με την περιοχή της Βουργουνδίας και από τότε αποτελούν τη νέα διοικητική περιοχή Βουργουνδία-Φρανς-Κοντέ.

## Διοικητική διαίρεση
εναλλ.=|μικρογραφία|280x280px|Ο νομός Ντου
Ο νομός Ντου αποτελείται από 3 διοικητικά διαμερίσματα, 19 καντόνια και 573 κοινότητες.

## Πόλεις
μικρογραφία|320x320εσ|Χάρτης του νομού
Οι μεγαλύτερες πόλεις του νομού Ντου είναι:

## Οικονομία
[εναλλ.=|αριστερά|μικρογραφία|Η [Groupe PSA|αυτοκινητοβιομηχανία Groupe PSA έχει την έδρα της στο νομό Ντου]]
μικρογραφία|180x180εσ|Τυρί ''Μον-ντ'Ορ''
Ο νομός παράγει δημητριακά, λαχανικά, φρούτα και προϊόντα αμπελουργίας. Συνεταιριστικά εργοστάσια παρασκευάζουν μεγάλες ποσότητες τυριών *Γκρυγιέρ, Κοντέ, Μον ντ'Ορ και Μορμπιέ.*

Οι περισσότερες πόλεις βρίσκονται στην κοιλάδα του Ντου, όπου είναι συγκεντρωμένη η βιομηχανία του νομού: Ρολόγια, μεταλλικά σκεύη, οχήματα, υφάσματα, είδη τροφίμων.

Στο βόρειο τμήμα του νομού κυριαρχεί οικονομικά η αυτοκινητοβιομηχανία Πεζό-Σιτροέν του Μονμπελιάρ.

Η Μπεζανσόν είναι κέντρο στον τομέα της μικροτεχνολογίας και της βιοϊατρικής μηχανικής, καθώς και κορυφαίο ευρωπαϊκό κέντρο κοπής υψηλής ακρίβειας. Η Εθνική Σχολή Μηχανικής και Μικρομηχανικής της Μπεζανσόν (ENSMM) εκπαιδεύει 250 μηχανικούς κάθε χρόνο στον τομέα των μικρο και νανοτεχνολογιών.

Σημαντικούς οικονομικούς πόρους προσφέρει επίσης ο τουρισμός.

## Πολιτιστική κληρονομιά
μικρογραφία|Το κάστρο των δουκών στο Μονμπελιάρ

* Τα βασιλικά αλατωρυχεία στην Αρκ-ε-Σενάν
* Το Μονμπελιάρ
* Το σύνολο παλιών βιομηχανικών κτιρίων του 18ου αιώνα στο Μοντανιέ. Ένας μικρός χώρος με «σιδερένιο παρελθόν»: εδώ, στον ποταμό Ονιόν βρίσκεται μια υψικάμινος σιδηρουργικού καμινιού του 18ου αιώνα και ένα νεοσύστατο μονοπάτι περιπέτειας (Sentier de Découverte), το οποίο μεταφέρει τον επισκέπτη πίσω στο χρόνο. Τα κύρια κτίρια παραμένουν ορατά και η παραγωγή σιδήρου εξηγείται σε πίνακες εικόνων.
* Το σπήλαιο Οσέλ, μήκους 8 χιλιομέτρων.
* Τα κάστρα της περιοχής όπως το κάστρο Μπουρνέλ λίγο βόρεια του Ρουζμόν στο χωριό Κιουμπρί. Το πλήρως ανακαινισμένο, μαγευτικό κάστρο περιβάλλεται από ένα όμορφο γήπεδο γκολφ και χρησιμεύει ως ξενοδοχείο. Ο τόπος χαρακτηρίζεται από αρκετά καλά ανακαινισμένα σπίτια.

Αρχείο:Saline royale d'Arc-et-Senans nord.jpg|Τα βασιλικά αλατωρυχεία
Αρχείο:Besancon Zitadelle 2.jpg|Το φρούριο της Μπεζανσόν και ο ποταμός Ντου
Αρχείο:Montagney, la forge et le barrage sur l'Ognon.jpg|Τα παλιά βιομηχανικά κτίρια και το φράγμα στον Ονιόν
Αρχείο:Métabief 7.JPG|Μεταμπιέφ, χιονοδρομικό κέντρο
Αρχείο:Lods (Doubs) 04.jpg|Λο, ένα από τα «πιο όμορφα χωριά της Γαλλίας».
Αρχείο:Grotte d'Osselle 2.JPG|Το σπήλαιο Οσέλ
Αρχείο:Belvoir w2.jpg|Το κάστρο του Μπελβουάρ, 12ος αι.
Αρχείο:Franche-Comté 050.JPG|Το κάστρο Μπουρνέλ


## Προσωπικότητες

Αρχείο:Marechal Moncey.jpg|Ο αρχιστράτηγος Μπον-Εντριέν Ζαννό ντε Μονσέ γεννήθηκε το 1754 στο Μονσέ.
Αρχείο:Xavier Marmier.jpg|Ο λογοτέχνης Ξαβιέ Μαρμιέ γεννήθηκε το 1808 στο Πονταρλιέ.
Αρχείο:Victor Hugo.jpg|Ο συγγραφέας  Βικτώρ Ουγκώ γεννήθηκε το 1802 στη Μπεζανσόν.
Αρχείο:Jean-Baptiste Clésinger dit Auguste, 1814-1883.jpg|Ο καλλιτέχνης Ωγκύστ Κλεζινγκέρ γεννήθηκε το 1814 στη Μπεζανσόν.
Αρχείο:Courbet Autoportrait.jpg|Ο ζωγράφος Γκυστάβ Κουρμπέ γεννήθηκε το 1819 στην Ορνάν.
Αρχείο:Fratelli Lumiere.jpg|Οι κινηματογραφιστές και εφευρέτες Ωγκύστ και Λουί Λυμιέρ γεννήθηκαν το 1862 και 1864 στη Μπεζανσόν.
Αρχείο:Louis Pergaud.jpg|Ο συγγραφέας Λουί Περγκώ γεννήθηκε το 1882 στο Μπελμόν.


## Εξωτερικοί σύνδεσμοι
Η επίσημη σελίδα του νομού Ντου (γαλλικά)

Ο νομός στο openstreetmap

Το κάστρο της Ζου  (γαλλικά)

Tουρισμός-Επίσημη σελίδα

## Παραπομπές


Κατηγορία:Νομοί της Βουργουνδίας-Φρανς-Κοντέ
Κατηγορία:Νομοί της Γαλλίας